als_Latn dik_Latn sag_Latn
Para disa ditësh, Samsung postoi një video të shkurtër ku sugjeronte, se kamera tek telefoni i saj i ardhshëm, Galaxy S6, do të jetë shumë e mirë. Kompania zbuloi gjithashtu një infografik që tregon evoluimin e kamerave tek telefonat e saj gjatë viteve.
Telefoni i parë i Samsung-ut që ka pasur një kamerë VGA është quajtur SCH-V200. Ky telefon është realizuar në Korenë e Jugut në vitin 2000, dhe si duket ka qenë telefoni i parë në botë që ka pasur kamera. Pesë vjet më vonë, Samsung prezantoi pajisjen e parë me kamerë 7 megapikselë, telefoni SCH-V770. Ndërsa në vitin 2010 ajo prezantoi telefonin e parë inteligjent Galaxy S, i cili kishte kamerë 5 megapikselë me veçorinë Panorama Shot.
Modelet pasuese Galaxy sigurisht sollën veçori më të mira të kamerës, dhe jo vetëm tek numri i megapikselëve, por edhe sa i përket cilësisë së imazheve dhe videove. Telefoni më i fundit inteligjent i Samsung-ut që është përmendur në infografik është Galaxy A5, i cili nuk ka një kamerë të pasme më të mirë se pajisjet e mëparshme (si Galaxy S5 ose Note 4), por vjen me një kamerë frontale shumë më të mirë se pajisjet e tjera. Kjo kamerë lejon përdoruesit të shkrepin selfie tërheqëse me rezolucion të lartë falë veçorive Beauty Face dhe Wide Selfie.
(Herë të lexuara: 153)
als_Latn als_Latn als_Latn als_Latn